Priekšlikums Eiropas Parlamenta un Padomes direktīva ar kuru groza Direktīvu 2005/32/EK, ar ko izveido sistēmu, lai noteiktu ekodizaina prasības attiecībā uz enerģiju patērējošiem ražojumiem, un ar ko groza Padomes Direktīvu 92/42/EEK un Eiropas Parlamenta un Padomes direktīvas 96/57/EK un 2000/55/EK, attiecībā uz Komisijai piešķirtajām ieviešanas pilnvarām /* COM/2006/0907 galīgā redakcija - COD 2006/0291 */





[pic] | EIROPAS KOPIENU KOMISIJA | Briselē, 22.12.2006 COM(2006) 907 galīgā redakcija 2006/0291 (COD) Priekšlikums EIROPAS PARLAMENTA UN PADOMES DIREKTĪVA ar kuru groza Direktīvu 2005/32/EK, ar ko izveido sistēmu, lai noteiktu ekodizaina prasības attiecībā uz enerģiju patērējošiem ražojumiem, un ar ko groza Padomes Direktīvu 92/42/EEK un Eiropas Parlamenta un Padomes Direktīvas 96/57/EK un 2000/55/EK, attiecībā uz Komisijai piešķirtajām ieviešanas pilnvarām (iesniegusi Komisija) 2006/0291 (COD) Priekšlikums EIROPAS PARLAMENTA UN PADOMES DIREKTĪVA ar kuru groza Direktīvu 2005/32/EK, ar ko izveido sistēmu, lai noteiktu ekodizaina prasības attiecībā uz enerģiju patērējošiem ražojumiem, un ar ko groza Padomes Direktīvu 92/42/EEK un Eiropas Parlamenta un Padomes Direktīvas 96/57/EK un 2000/55/EK, attiecībā uz Komisijai piešķirtajām ieviešanas pilnvarām EIROPAS PARLAMENTS UN EIROPAS SAVIENĪBAS PADOME, ņemot vērā Eiropas Kopienas dibināšanas līgumu un jo īpaši tā 95. pantu, ņemot vērā Komisijas priekšlikumu[1], ņemot vērā Eiropas Ekonomikas un sociālo lietu komitejas atzinumu[2], ņemot vērā Reģionu komitejas atzinumu[3], saskaņā ar EK Līguma 251. pantā izklāstīto procedūru[4], tā kā: (1) Eiropas Parlamenta un Padomes Direktīvā 2005/32/EK[5], kā arī trīs direktīvās, kuras veido īstenošanas pasākumus Direktīvas 2005/32/EK 15. panta nozīmē, proti, Padomes 1992. gada 21. maija Direktīvā 92/42/EEK par efektivitātes prasībām jauniem karstā ūdens apkures katliem, kas tiek kurināti ar šķidriem vai gāzveida kurināmiem[6], Eiropas Parlamenta un Padomes 1996. gada 3. septembra Direktīvā 96/57/EK par energoefektivitātes prasībām attiecībā uz mājsaimniecībā lietojamiem elektriskiem ledusskapjiem, saldēšanas iekārtām un to kombinācijām[7], un Eiropas Parlamenta un Padomes 2000. gada 18. septembra Direktīvā 2000/55/EK par luminiscentā apgaismojuma balastu energoefektivitātes prasībām[8], bija paredzēts, ka noteikti pasākumi tiek pieņemti saskaņā ar Padomes 1999. gada 28. jūnija Lēmumu 1999/468/EK, ar ko nosaka Komisijai piešķirto ieviešanas pilnvaru īstenošanas kārtību[9]. (2) Lēmumā 1999/468/EK ir izdarīti grozījumi ar Lēmumu 2006/512/EK, kas ievieš regulatīvās kontroles procedūru attiecībā uz vispārējiem pasākumiem, kuru mērķis ir grozīt nebūtiskus elementus pamataktā, kas pieņemts saskaņā ar Līguma 251. pantā noteikto procedūru, tostarp svītrot dažus šādus elementus vai papildināt aktu, iekļaujot jaunus nebūtiskus elementus. (3) Saskaņā ar Eiropas Parlamenta, Padomes un Komisijas kopīgo deklarāciju[10] par Lēmumu 2006/512/EK jau spēkā esošie tiesību akti jāpielāgo atbilstīgi piemērojamām procedūrām, lai Lēmuma 1999/468/EK 5. pantā paredzēto regulatīvo procedūru aizstātu ar regulatīvo kontroles procedūru ikreiz, kad apskata pasākumus tās piemērošanas jomā, (4) Iepriekšminētajā deklarācijā ir ietverts saraksts ar tiesību aktiem, kuri jāpielāgo steidzami, tostarp Direktīva 2005/32/EK. Pielāgojot minēto direktīvu, ir jāpielāgo arī Direktīvas 92/42/EEK, 96/57/EK un 2000/55/EK. (5) Tāpēc jo īpaši jāpilnvaro Komisija izdarīt grozījumus vai atcelt Direktīvas 92/42/EEK, 96/57/EK un 2000/55/EK. Lēmums par šādiem grozījumiem vai atcelšanu ir jāpieņem saskaņā ar Lēmuma 1999/468/EK 5.a pantā paredzēto regulatīvo kontroles procedūru. (6) Tādējādi ir jāizdara grozījumi Direktīvā 2005/32/EK, kā arī Direktīvās 92/42/EEK, 96/57/EK un 2000/55/EK. (7) Ar šo direktīvu izdarītie Direktīvas 2005/32/EK, kā arī Direktīvu 92/42/EEK, 96/57/EK un 2000/55/EK grozījumi ir tehniska rakstura pielāgojumi, kas attiecas tikai uz komitejas procedūrām, dalībvalstīm tie nav jātransponē. Tātad šajā sakarā noteikumi nav jāparedz, IR PIEŅĒMUSI ŠO DIREKTĪVU. 1. pants Direktīvas 2005/32/EEK 19. pantā iekļauj šādu 2.a punktu: "2.a. Ja ir atsauce uz šo punktu, piemēro Lēmuma 1999/468/EK 5.a panta 1. līdz 4. punktu un 7. pantu, ņemot vērā tā 8. panta noteikumus.” 2. pants Direktīvas 92/42/EEK 10.a pantā vārdus "saskaņā ar Direktīvas 2005/32/EK 19. panta 2. punktu" aizstāj ar vārdiem "saskaņā ar Direktīvas 2005/32/EK 19. panta 2.a punktu". 3. pants Direktīvas 96/57/EK 9.a pantā vārdus "saskaņā ar Direktīvas 2005/32/EK 19. panta 2. punktu" aizstāj ar vārdiem "saskaņā ar Direktīvas 2005/32/EK 19. panta 2.a punktu". 4. pants Direktīvas 2000/55/EK 9.a pantā vārdus "saskaņā ar Direktīvas 2005/32/EK 19. panta 2. punktu" aizstāj ar vārdiem "saskaņā ar Direktīvas 2005/32/EK 19. panta 2.a punktu". 5. pants Šī direktīva stājas spēkā [..] dienā pēc tās publicēšanas Eiropas Savienības Oficiālajā Vēstnesī . 6. pants Šī direktīva ir adresēta dalībvalstīm. Briselē, Eiropas Parlamenta vārdā — Padomes vārdā — priekšsēdētājs priekšsēdētājs [1] OV C […], […], […]. lpp. [2] OV C […], […], […]. lpp. [3] OV C […], […], […]. lpp. [4] OV C […], […], […]. lpp. [5] OV L 191, 22.7.2005., 29. lpp. [6] OV L 167, 22.6.1992., 17. lpp. Direktīvā jaunākie grozījumi izdarīti ar Direktīvu 2005/32/EK. [7] OV L 236, 18.9.1996., 36. lpp. Direktīvā grozījumi izdarīti ar Direktīvu 2005/32/EK. [8] OV L 279, 1.11.2000., 33. lpp. Direktīvā grozījumi izdarīti ar Direktīvu 2005/32/EK. [9] OV L 184, 17.7.1999., 23. lpp. Lēmumā grozījumi izdarīti ar Lēmumu 2006/512/EK (OV L 200, 22.7.2006., 11. lpp.). [10] OV C 255, 21.10.2006., 1. lpp.